دربند بؤیوک بازارا مالیک ایدی. دربنده شاماخیدان ایپک و شاماخیدا حاضیرلانمیش ایپک محصولاتی، موولار، دارایی، لایهی، تارکو و اونا قونشو یئرلردن قیزیل بویا، کوبئچه ماهوتو، یاپینجی، میس، اینک یاغی، قوزو دریسی، قورو مئیوه‌لر، کوبئچه‌ده حاضیرلانمیش سیلاح؛ تاپانچالار و قیلینجلار، باکیدان قطران، نئفت و دوز گتیریلیردی. قوبادان و دربندده کناردا یاشایان داغلی خالقلاری: تاباسارانلیلار، قاضی‌قوموقلار، آختیلیلار، روتولولار و باشقالاری اؤز محصوللاری‌نین بیر حیصه‌سینی دربند، دیگر حیصه‌سینی قورو یوللا باکی‌یا گتیریر، عوضینده نئفت، دوز و روس ماللاری آلیردیلار.